Ada Lovelace

Augusta Ada King-Noel, grófka Lovelace (rodená Byron, dnes známa ako Ada Lovelace; * 10. december 1815, Londýn, Spojené kráľovstvo – † 27. november 1852, tamže) bola anglická matematička. Je známa predovšetkým vďaka tomu, že detailne opísala fungovanie „analytického stroja“ () – mechanického počítača, navrhnutého anglickým polyhistorom Charlesom Babbageom ako komplexnejší variant jeho prvého „diferenčného stroja“ (). Medzi jej poznámkami k analytickému stroju bol i algoritmus na výpočet Bernoulliho čísiel, ktorý býva považovaný za prvý publikovaný algoritmus spracovateľný počítačom, vďaka čomu býva Ada Lovelace uvádzaná ako prvá počítačová programátorka.

Bola jediným legitímnym potomkom anglo-škótskeho básnika George Gordona Byrona. Zomrela ako tridsaťšesťročná (rovnako ako jej otec) potom, ako jej lekár pustil žilou kvôli komplikáciám s rakovinou. Zanechala po sebe dvoch synov a jednu dcéru, lady Anne Bluntovú, spoluzakladateľku chovu arabských koní v Európe.

V roku 1979 po nej americké ministerstvo obrany pomenovalo programovací jazyk AdaADA. In:  a pre číslo súvisiaceho štandardu (MIL-STD-1815) bol použitý jej rok narodenia. Je po nej tiež pomenovaná kryptomena Ada blockchainovej platformy Cardano a spoločnosť Nvidia použila jej meno ako názov GPU mikroarchitektúry v sérii RTX 40.

 Životopis 

 Detstvo 
Ada Lovelace sa narodila 10. decembra 1815. Pomenovaná Augusta po Byronovej nevlastnej sestre Auguste Leigh; jej druhé meno Ada vybral Byron samotný pretože „je krátke, starobylé a zvučné“.

 Referencie 

 Iné projekty 

 Externé odkazy 
 Ada Lovelace na webe Zkus IT
 Ada picture gallery 
 Augusta Ada King, countess of Lovelace
 Prepis algoritmu výpočtu Bernoulliho čísla B8 Ady Lovelace do jazyka C

Kategória:Anglickí matematici
Kategória:Anglickí programátori
Kategória:Ženy v informatike
Kategória:Priekopníci informatiky
Kategória:Anglické osobnosti škótskeho pôvodu
Kategória:Osobnosti z Londýna
Kategória:Úmrtia na rakovinu v Anglicku